text: کانفرنس کا مقصد یوگا کے اصولوں اور عمل کے بارے میں بیداری پیدا کرنا ہے اور ماہرین کی مدد سے یوگا کے سائنسی اور تکنیکی پہلوؤں کو اجاگر کرنا ہے۔کانفرنس کا افتتاح کرتے ہوئے وزیر موصوف نے کہا کہ یہ لگاتار تیسرا سال ہے کہ آیوش کی وزارت اور پریس انفارمیشن بیورو کی جانب سے کامیابی کے ساتھ صحت سے متعلق ایڈیٹروں کی کانفرنس کا اہتمام کیا گیا ہے۔ یہ کانفرنس یوگا کے عالمی دن کے آغاز کی ایک علامت ہے جو اس سال دہرادون میں منعقدہ کیا جائے گا۔ جناب شری پد یسو نائک نے بتایا کہ دہرا دون کو اس سال اس لئے چنا گیا ہے کیونکہ رشی کیش اور ہری دوار یوگا کے اہم مرکز مانے جاتے ہیں۔جناب نائک نے مزید کہا کہ یوگا دنیا کے لئے ہندوستان کی سب سے بیش بہا اور کلیدی وراثت ہے۔